
  Borítószöveg


  New Yorkban ragyognak a karácsonyi fények, esik a hó, és bármikor rád találhata szerelem...


  


  Akissé hebehurgya Evie Green Londonban él, és a karácsonya rémálommá válik, amikor csalás áldozata lesz, és egy szélsebesen terjedő videó miatt rajta nevetnek a kárörvendő internetezők. Ám egy ötcsillagos New York-i szálloda PR-csapata kiváló reklámlehetőséget lát a történetben, ezért meghívja az ünnepekre.


  Csak egy gond van: Noah Sanderson, a botrányba keveredett futballsztár, aki egy időre el akar tűnni a nyilvánosság elől, és a jegye Evie mellé szól, sőt ugyanabban a hotelban száll meg az Ötödik sugárúton. Ráadásul szomszédos a szobájuk, és érdekes módon folyton egymásba botlanak...


  Miközben a hó fehér leplet terít a városra, és a fényárban úszó Ötödik sugárúton sétálva egyre többet árulnak el magukról, kivirágzik köztük a szerelem. Ennél szebb karácsonyi ajándékot nem is kaphatnának...


  


  Julie Caplin az utazás és a jó ételek rabja. Élményeit, tapasztalatait beleszövi bájos, hangulatos regényeibe. Legyen szó Koppenhágáról, Brooklynról, Párizsról, Tokióról, Izlandról, az Adriai-tengerről, a svájci Alpokról, az ír dombvidékről vagy éppen a Skót-felföldről, könyveinek hőseit mindenhol újabb kalandok várják.

  [image: img2.jpg]


  


  


  A fordítás alapjául szolgáló kiadás:


  Julie Caplin: Christmas on Fifth Avenue


  One More Chapter a division of

  HarperCollinsPublishers Ltd, London, 2025


  


  Első kiadás


  


  Copyright © Julie Caplin 2025


  Julie Caplin asserts the moral right to be acknowledged

  asthe author of this work.


  Magyar kiadás © Libri Könyvkiadó, Budapest, 2026


  Hungarian translation © H. Prikler Renáta, 2026


  Minden jog fenntartva


  


  Borítógrafika © Buda Klaudia


  


  Felelős kiadó Kiss Béla


  Felelős szerkesztő Palkó Katalin


  A szöveget gondozta Kalocsai Judit


  Műszaki szerkesztő Kaposvári Franciska


  


  Az elektronikus verziót készítette az eKönyv Magyarország Kft.


  www.ekonyv.hu


  


  ISBN 978-963-604-830-3


  


  


  A regény fikció. A nevek, szereplők, helyek, események aszerző képzeletének teremtményei. Bármely hasonlóság valós személyekkel, történésekkel pusztán a véletlen műve.


  


  


  


  


  Drága barátnőmnek, Donnának.


  Nem ismerek nála kedvesebb, nagylelkűbb embert.


  Első fejezet

  EVIE


  Megnézhetem a beszállókártyáját és az útlevelét?  kérdezte a nő a pult mögül a business váró bejáratánál. Igen, a BUSINESS CLASS-ra szólt a jegyem.


  Hogyne  feleltem, talán lelkesebben a kelleténél. Próbáltam higgadt maradni, de erre huszonkilenc és fél évesen is képtelen voltam. A nő udvariasan mosolygott; élénkpiros rúzsa olyan makulátlan volt, hogy egy pillanatra eltűnődtem, nem magasfényű zománcfesték-e inkább.


  Megtenné, hogy leveszi a napszemüvegét és a kalapját?  kérdezte, miközben lepillantott az útlevélképemre.


  Ennyit az álcázásról. A kalapot és a szemüveget kapkodva vettem, miután a biztonsági sorban két lány nyíltan kinevetett, én pedig úgy elvörösödtem, mint egy túlérett eper.


  Erre tessék, Miss Green  mondta végül. Hálás sóhaj szakadt fel belőlem. Na, ez már utazás felsőfokon. A business váró hatalmas volt: nagy bőrfotelok, ingyenes büfé, nyitott bár, újságok és magazinok halmai  és rengeteg ember. Ötpercnyi céltalan bolyongás után, mint egy eltévedt bárány, kiszúrtam egy magas támlájú szárnyas fotelt a sarokban. Csak amikor birtokba vettem, akkor láttam, hogy a vele szemben lévő fotel nem üres; magas, széles kialakítása elrejtette a benne ülőt.


  Fejét lehajtva a telefonjába merült. Akárcsak én, sötét napszemüveget és baseballsapkát viselt. Abban reménykedtem, hogy észrevétlenül odaosonhatok és leülhetek, de beleütköztem a dohányzóasztalba, és nagy csörömpölés közepette felborítottam egy üres kávéscsészét. A férfi felkapta a fejét. Láthatóan összerezzent; a szája barátságtalan vonallá feszült.


  Bocsánat  suttogtam, és valamilyen oknál fogva, mintegy tisztelgésként, megérintettem a kalapom karimáját. Talán fel akartam hívni a figyelmét arra, hogy én is inkognitóban vagyok. Egy percig csak bámult. Olykor a sötét lencsék mögött is érezni lehet a tekintetet. Közönyösen bólintottam, mintha mindig így utaznék, mintha ugyanahhoz a titkos társasághoz tartoznánk.


  Ő is bólintott, majd visszafordult a telefonjához; aszája ingerülten megrándult, miközben olvasott valamit.


  A napszemüveg egyik nagy előnye, hogy az ember észrevétlenül szemügyre vehet  jó, bevallom, megbámulhat  bárkit. És rajta volt néznivaló. A Henley póló széles vállon feszült  márpedig a váll az egyik gyengém. Amit a hajából láttam, az a néhány dús, sötétbarna fürt tengerészkék sapka pereme alól göndörödött elő, amelynek az elejét stilizált N és Y hímzés díszítette. Markáns, férfias arcához kifejezetten illett az enyhén hajlott orr. Férfimodell lehet? Vagy színész? És az a szexi, rosszfiús borosta volt a hab a tortán  gyilkolni lehetett volna érte.


  Észbe kaptam, hogy feltűnően bámulom. A telefonomat kezdtem babrálni, de csak pár percig bírtam.


  Volt valami a férfi testtartásában, ami azt sugallta, hogy bármelyik pillanatban készen áll a harcra  vagy a menekülésre. Mágnesként vonzotta a tekintetemet. Lopva figyeltem, ahogy mozgékony szája a napszemüveg mögé rejtett érzelmeket tükrözi. Frusztráció, harag, fájdalom formálta az ajkát, miközben a képernyőt görgetve mereven ült a fotelban, mintha az pajzs volna.


  Pontosan tudtam, milyen kegyetlen a közösségi média. Már majdnem megkérdeztem, jól van-e, amikor rájöttem, hogy a saját friss online élményeimet vetítem rá. A gyalázkodó kommenteket, a trollokat, a kritikát, az együttérzés és empátia teljes hiányát. Ismerős volt az a halvány, értetlen ránc a szája szögletében.


  Elnézést  szólaltam meg.


  Hm  dünnyögte nem túl barátságosan. Felötlött bennem, hogy talán nem beszél angolul.


  Öö, lenne szíves…  kezdtem lassan tagolva, jó hangosan, ha netán süket és külföldi is lenne egyszerre  vigyázni a táskámra?  A biztonság kedvéért a holmimra mutattam, és az ujjaimmal imitáltam, hogy elmegyek. Hosszú csend következett. Már épp készültem megismételni, amikor megszólalt:


  Úgy nézek ki, mint egy csomagfelügyelő?


  Meglepett a nyers kérdés; amerikai akcentust véltem kihallani belőle. Aztán észrevettem a szája sarkában bujkáló iróniát. Lassan végigmértem.


  Hm  bólintottam elgondolkodva.  Szerintem igen, de az a benyomásom, hogy csak alacsony szintű megbízásokat vállal.


  Alacsony szintűt?  Kíváncsiság érződött a hangjában; a szája vonakodó mosolyra húzódott.


  Igen. Kézipoggyászt, esetleg egy jól nevelt csivavát.


  Nevetett.


  Egy jól nevelt csivava! Ez honnan jött?


  Levettem a napszemüvegemet, és rámosolyogtam.


  Őszintén? Fogalmam sincs.


  Ő is levette a szemüvegét, és rám villantotta táncoló kék szemét. Ez az! Sikerült kizökkentenem a komorságából.


  Ha nem bánja  böktem újra a táskám felé , hoznék magamnak egy italt.


  Rendben, vigyázok rá  mondta, majd mosolyogva hozzátette:  Feltéve, hogy nincs benne egy kis méretű, jól nevelt kutya.


  Megráztam a fejemet, óvatosan körülnéztem, majd odasúgtam neki:


  Nagy valószínűséggel nincs. Ha jól emlékszem, nem tettem bele.


  Legnagyobb örömömre ismét nevetett.


  Köszönöm, igazán kedves. Nem sokáig leszek távol.  Tettem pár lépést, aztán megálltam; anyám nevelése.  Magának mit hozhatok?


  Elkomorult, mintha eszébe jutott volna valami. Vajon mikor ajánlották fel neki utoljára, hogy tesznek érte bármit?


  Egy italt vagy mást?  kérdeztem.


  Láttam, hogy nyel egyet, és próbál megfeledkezni a szinte láthatóan kísértő gondolatairól.


  Egy sör jólesne, és egy zacskó csipsz. Köszönöm.


  Csipsz?


  Burgonyaszirom. Tudja.


  Milyen ízben?


  Sajtos-hagymás  villantotta rám a mosolyát.  Van más ízben is?


  Én az édes csilisért rajongok, de az csak a puccos változatban van.


  Puccos burgonyaszirom?  görbült újra mosolyra a szája.  Ki gondolta volna?


  Tudja, a drágább fajták.


  Nem vagyok akkora ínyenc  mosolygott, megnyugtatva, hogy nem csinálok totál bolondot magamból.


  Rendben. Mindjárt jövök.


  Én addig éberen őrzöm a táskáját  felelte újabb mosollyal, és az arcán megjelent egy bájos gödröcske, mintha valaki odanyomta volna az ujját.


  És mintha ugyanez az ujj az én szívemet is megérintette volna; furcsa, pezsgő bizsergés futott át rajtam.


  Amikor megfordultam, ismét beleütköztem a dohányzóasztalba, újabb kék foltot szerezve ezzel a lábamon. A férfi felugrott, védelmezőn kitárta a karját, mintha el akarna kapni. A gesztus nyílként fúródott a szívembe. Régóta nem vigyázott rám senki.


  Köszönöm  mondtam, bár sikerült talpon maradnom, és még a csészét is röptében elkaptam.


  Szép mentés  jegyezte meg kedvesen.


  Hirtelen könnyebbnek éreztem a fejemet. Talán csak az emberi szó, a civilizált viselkedés volt az oka, de abban a pillanatban egy hajszállal kevésbé éreztem magam elveszettnek.


  Gyors kört tettem a váróban  már amennyire gyors lehet az ember, ha minden ingyen van. Felszínes, anyagi értelemben nézve a dolgaim javulóban voltak. Az utóbbi hetekben az élet elég pocsékul bánt velem.


  Töltöttem magamnak egy pohár pezsgőt  igazit, nem proseccót , majd szemügyre vettem a sörkínálatot. Hümmögtem, hezitáltam, mit válasszak a jóképű szomszédnak. Kedves volt hozzám, amit mostanában nem sok emberről mondhattam el. A sörről semmit sem tudtam, de mivel ingyen volt, négy különböző üveget is felkaptam. Arra gondoltam, majd visszaviszem, ami megmarad. Amikor elmagyaráztam a dilemmámat a segítőkész pultosnak, kölcsönadott egy sörnyitót.


  *


  Tessék!


  Mr. Szívtipró szeme elkerekedett, amikor megpillantotta a kezemben az üvegeket.


  Nem tudtam választani.


  Egymás után letettem a söröket az asztalra, ügyelve rá, hogy ne löttyenjen ki a bubi.


  A férfi szeme sarkában apró ráncok jelentek meg.


  Köszönöm. Hálás lettem volna bármiért. De ez… Roppant körültekintően járt el.


  Szerintem is  feleltem vidáman, majd leültem, és mielőtt belekortyoltam volna, felé emeltem a poharamat. Magam sem hittem el, hogy egyetlen csepp kilöttyentése nélkül sikerült elhoznom az asztalig. Majdnem felugrottam, amikor megéreztem a nyelvemen a savas buborékok bizsergését.


  Ja, és csipszet is hoztam  mondtam büszkén, miközben előhúztam a kapucnis pulcsim zsebéből a tasakot.


  Köszönöm. Maga elkényeztet. Már csak egyvalami hiányzik…  Közelebb hajolt az asztalhoz, elvette az egyik sört, és tanácstalanul nézegette a kupakját.


  Ó, bocsánat  motyogtam, és elővettem a hátsó zsebemből a sörnyitót.  Ezt kölcsönkaptam. Vissza kell majd vinnem.


  Maga nagyon figyelmes  mormogta azzal a mosollyal, amely fura érzéseket váltott ki bennem.


  Ugye? Ez ám az élet!  mondtam egy boldog sóhaj kíséretében, miközben ismét belekortyoltam a pezsgőmbe. Ez anyának is tetszene, gondoltam. A szívem, mint mindig, most is dobbant egy nagyot már attól, hogy az eszembe jutott. Öt éve annak, hogy elment, mégsem múlt el az a lappangó fájdalom, amely mindig felerősödött, ha arra az ezernyi dologra gondoltam, amelyet már nem mondhattam el neki. Például ezt sem. Hogy New Yorkba megyek. Decemberben. És a Plazában fogok megszállni. Ez volt az egyik álmunk. Erről pusmogtunk, amikor a puha takaró alatt összebújva néztük aSzerelem a végzetent, a Reszkessetek betörők 2-t vagya Mi a manó?-t, hogy csak néhányat említsek a kedvenceink közül. Ez volt a nap, amely ugyan sohasem jött el, és mégis… Ahogy anya távolodott, egyre többet beszéltünk róla, pedig a lelkünk mélyén mindketten tudtuk, hogy nem több csalóka ábrándnál.


  Mm…  mondta új barátom, miután alaposan meghúzta az üveget.  Még egyszer köszönöm.


  Nincs mit. Én is köszönöm, hogy vigyázott a táskámra.  Rávigyorogtam.  Jó munkát végzett. Annak ellenére, hogy ijesztően alulképzettnek tűnik.


  Akkor most kapok erről egy igazolást? Kétségkívül színesítené a munkatapasztalatomat  mondta, miközben letette az üveget.


  Persze. De csak szóbelit. Ügyes volt.  Nyomatékul még a hüvelykujjamat is felemeltem.  Bár, ha gondolja, elküldhetek egyet WhatsAppon a…  Elhalt a hangom. Ez most úgy hangzott, mintha fondorlatos módon meg akarnám szerezni a telefonszámát.


  Ő azonban kedvesen rám mosolygott, jelentősen enyhítve ezzel a zavarodottságomon.


  Ne törje magát! Jól megleszek enélkül is.  Azzal ismét belemerült a telefonüzeneteibe, én pedig megkönnyebbülten sóhajtottam. Tényleg nem állt szándékomban felszedni.


  Körülnéztem a helyiségben. Még mindig alig hittem el, hogy itt ülök, és lopva figyelem az embereket. Mintha attól tartanék, hogy valaki el akarná orozni előlem ezt a hihetetlen lehetőséget, ugyanolyan sebességgel, mint ahogy csodával határos módon az ölembe pottyant pár nappal ezelőtt.


  Amikor a Plaza marketingcsapata felvette velem a kapcsolatot, egy hétig meg sem nyitottam az e-mailjüket. Egészen addig, míg újabb üzenet nem érkezett tőlük. Mint a Money Weekly online magazin gazdasági újságírója, mindent tudtam az internetes átverésekről… Legalábbis ezt hittem.


  Rövidre fogva az történt, hogy bedőltem egynek, és ezzel jelentős összeget sikerült veszítenem.


  Így amikor kaptam egy második, ezúttal igazi ajánlatot egy minden költségemet fedező utazásra a New York-i Plaza Hoteltól, magától értetődően fenntartásokkal fogadtam.


  Hál istennek a PR-osztály munkatársa kitartónak bizonyult.


  És most itt voltam a Heathrow-n, és arra vártam, hogy felszállhassak a New York-i gépre, merthogy az elkövetkező három hetet bizony a Nagy Almában fogom tölteni, azon belül az ötcsillagos Plaza Hotelban az Ötödik sugárúton, a Central Park közvetlen szomszédságában.


  Néha bárkivel történhet valami jó. Még velem is.


  Második fejezet

  NOAH


  Amikor újra a kezembe vettem a telefonomat, az arcom sajgott a szokatlan mosolygástól, mintha a bőröm így tiltakozott volna a hirtelen jött igénybevétel ellen. A lány  bárki volt is, sejtettem, hogy hozzám hasonlóan ő is névtelen akar maradni  olyasmit ért el, ami több mint egy hete senkinek sem sikerült. Pontosan azóta, hogy egy agresszív becsúszás során meghallottam a reccsenő csont iszonyú hangját.


  A napszemüvegem mögül figyeltem, ahogy magában mosolyogva körülnéz a váróban ülőkön, és irigyeltem gondtalan derűjét, miközben szemmel látható élvezettel kortyolgatta a pezsgőjét. Aztán óvatosan, mintha tiltott dolgot tenne, előhúzott a pulcsija zsebéből egy zacskó Minstrelst, egy KitKatet, egy csomag Mini Cheddarst és egy kis doboz Pringlest. Úgy halmozta fel őket a táskájában, mint egy télre készülő mókus.


  Ismét mosolyognom kellett, amikor rájöttem, hogy számára újdonság a business class várója. Én viszont már túlságosan is hozzászoktam, ugyanúgy, mint a profi Premier League-játékos lét többi járulékához. Annak ellenére, hogy bármikor, bármit megszerezhettem, megmagyarázhatatlan módon meghatott, hogy nem egy, hanem négy üveg sört hozott nekem, csak hogy biztosan eltalálja a megfelelőt egy vadidegennek. Magabiztossága és kissé különc gondolkodása szerethetővé tette. Megfordult a fejemben, hogy megadom neki a számomat a tanúsítványhoz; meg is teszem, ha nem kellett volna visszafogottan viselkednem, és legalább három hétre elhagynom az országot, hogy  mint az ügynököm, Lara diplomatikusan fogalmazott  elkerüljem a média figyelmét. Magyarán szólva: menekültem  az ügynököm és a csapatmenedzserem utasítására. Úgy döntöttek, ha nem leszek szem előtt, talán az FA is kevésbé fogja sürgetni a súlyosabb büntetést.


  A sportrovat egyik főcímére meredtem, és éreztem, ahogy a ború visszakúszik belém, a gyomrom mélyén pedig újra felizzik az ismerős hányinger.


  SANDERSON MOCSKOS BECSÚSZÁSA

  ÖRÖKRE VÉGET VET MENZIES

  KARRIERJÉNEK A PREMIER LEAGUE-BEN


  Az ajkamat harapdálva óvatosan beszívtam a levegőt. Ismét elfogott a szégyen. Bár visszaforgathattam volna az időt! De nem  még most is, a nyüzsgő reptéri váróban, újra ott voltam a pályán, a FulhamAston Villa-meccsen. Kettő-egyre vezettek ellenünk. Másodpercről másodpercre fel tudtam idézni a döntéshozatal minden mozzanatát. Győzelem kellett. Gól kellett. Így hát támadásba lendültem. Keményen. Úgy tűnt, betalálhatok…


  Ha nem nyilvános helyen, a zsúfolt váróban vagyok, felnyögtem volna, és a fejemet a kezembe temetem.


  Lapoztam.


  TÉVÉS SZAKÉRTŐ NYOLC HÓNAPOS

  ELTILTÁST KÖVETEL SANDERSONNAK


  Jelenleg hatmeccses eltiltásomat töltöttem a Rick Menzies ellen bemutatott szerelésem miatt, aminek következtében két helyen eltört a lába. Kórházba került, és valószínűleg soha többé nem játszhat a Premier League-ben. Megérdemeltem mindent, amit kaptam, de nyolc hónapra nem eshettem ki a játékból. A csapat és a jövőbeli helyem érdekében azt tettem, amit mondtak. Sok embernek tartoztam hálával, nem hagyhattam cserben őket  ironikus, hogy épp ez a félelem hajszolt bele abba a kockázatos szerelésbe is.


  Két hét kihagyás után, sérülés miatt, és miután a csapat ezalatt négy vereséget hozott össze, bizonyítanom kellett a visszatérésemmel. Meg akartam mutatni a menedzsernek, hogy bár az idősebb játékosok közé tartozom, még mindig nélkülözhetetlen vagyok.


  Újra a velem szemben ülő lányra pillantottam, aki rajtakapott, és ismét rám mosolygott. Szabályosan felragyogott az arca. Nyilván fogalma sem volt, ki vagyok, és ez megkönnyebbüléssel töltött el. Már az utcán is zaklattak  még itt is, amikor beálltam a sorba.


  Ekkor jelzett a telefonom.


  


  
    Jó utat! Biztonságos repülést!

    Viselkedj, és ne keveredj bajba!

  


  


  Lara. Éreztem, hogy megrándul az arcom. Tudtam, hogy ügynökként mellettem áll, de az óriási bűntudatom mellett nem hiányzott emlékeztető arra, hogy maradjak észrevétlen és makulátlan.


  Levettem a napszemüveget, hogy megdörzsöljem fáradt szememet, közben a sapkám is lecsúszott. Az utóbbi napokban keveset aludtam. Talán nem volt jó ötlet felkeresni Rick Menziest. Nem kért a részvétemből, bár azt elfogadta, hogy kifizessem a műtétjét egy svájci sztár ortopédsebésznél.


  Amikor hátradőltem, észrevettem egy férfit néhány asztallal arrébb. Engem nézett. A szeme összeszűkült, az izmai megfeszültek, mint egy rohamra készülő bikáé. Közömbösen elfordítottam a fejemet, mintha nem látnám ezt a hirtelen támadt érdeklődést, és reméltem, hogy ezzel megúszom. De az, hogy én miben reménykedem, senkit sem érdekelt. A férfi fenyegető léptekkel megindult felém az asztalok között; Aston Villa-meze ráfeszült sörhasára, háromhüvelyknyi szőrös, puffadt bőrt hagyva szabadon.


  A lány  talán megérezve a légkör hirtelen változását  hátranézett, és észrevette a közeledő alakot. Rám pillantott, majd vissza rá.


  Sanderson! Te rohadt seggfej!  mondta a férfi, tömzsi ujjával felém bökve. Hirtelen minden elcsendesedett körülöttünk.


  Jaj, az isten szerelmére!  mondta a lány hangosan, majd a fejét csóválva, nevetve felállt. Csillogó szemmel hátradobta rézvörös fürtjeit.  Ha minden alkalommal kapnék egy fontot, amikor valaki összetéveszti a férjemet… Én mondom, már ötvenfontos bankókban fürdenék. Tudom, hogy a hasonlóság megtévesztő, de higgye el, ő Roy Ken… ton.  Ha csak egy pillanatra is, de megbicsaklott a hangja.  A férjem  tette hozzá végül.  Határozottan nem híres, sőt a világ legátlagosabb embere. Épp a nászutunkra indulunk.  Elhallgatott, gyűrűtlen bal kezét a háta mögé rejtette, majd fáradt sóhajjal folytatta:  Szóval, ha mindenáron meg akar ütni valakit, kérem, válasszon mást, mert nagyon nem szeretném, ha monoklis képek készülnének róla.


  Ekkor az ölembe huppant, átkarolta a nyakamat, és magához húzott. Hihetetlen hálát éreztem iránta; a legszívesebben szorosan megöleltem volna. Ehelyett az illatos nyakába temettem az arcomat, mert meglepetésemben szólni sem tudtam, meg egyébként sem tudtam másra figyelni, csak a bársonyos bőrére meg az ölembe simuló test puhaságára.


  Köszönöm, drágám  mondtam hálásan, hogy a feldühödött kis fickó figyelme immáron rá összpontosult, nem rám. És mintha ez lett volna a világ legtermészetesebb dolga, védelmezőn magamhoz húztam.


  A francba, annyira sajnálom, angyalom  mondta a férfi, rám villantva bűnbánó pillantását.  Bocs, haver, tényleg úgy nézel ki, mint ő.


  Megvontam a vállam, és a legjobb angol akcentusommal feleltem:


  Gyakran megtörténik.  A lány kuncogásából ítélve azonban inkább Dick Van Dyke-os volt a kiejtésem, nem sármos brit.


  Na jó  dünnyögte a férfi már hátrálva. Közben nekiment egy asztalnak, és a zaj ráébresztette a bámészkodókat, hogy ideje visszatérniük a saját dolgukhoz. Azaklatóm pedig megfordult és elsietett.


  Néhány másodpercig csak ültünk: én sokkos állapotban; a lány  fogalmam sincs, milyenben. A kezem a derekán, és nem akartam elengedni. Mintha ő lett volna az a valaki, aki addig hiányzott az életemből. Aztán a pillanat kínossá vált, ő pedig felpattant az ölemből.


  Nos, ez mulatságos volt  mondta.


  Roy Ken… ton? Ez meg honnan jött?


  A lány a borostámra utalva nevetve megsimította az állát.


  Ted Lasso. Ez volt az első gondolatom. De közben rájöttem, hogy az túl kitalált névnek hangzik, szóval másik kellett.


  El sem hiszem, hogy ezt tetted  mondtam. Lenyűgözött a pimaszsága, a gyors észjárása és leginkább az, hogy gondolkodás nélkül egy idegen segítségére sietett. Rosszul is elsülhetett volna a dolog  akár úgy, hogy célponttá válik. Elvégre odaállt közém és a fenyegetés közé. Bárcsak tudta volna, mennyire nem érdemlem meg a nagylelkűségét! A hányinger kerülgetett, és szégyenemben majd elsüllyedtem. Ki kellett jutnom a váróból.


  Ez nagyon kedves volt tőled. Köszönöm, de most mennem kell. Szólították a járatomat.


  Összeszedtem a holmimat, és menekülőre fogtam. Próbáltam a lehető legtávolabb kerülni tőle. Azért imádkoztam, hogy ne tudja meg, milyen érdemtelenül pazarolta rám a kedvességét. Hogy az a Sanderson valójában Noah Sanderson, a futballista, aki tönkretette egy másik ember karrierjét csak azért, mert bizonyítani akart. Gyűlöltem volna, ha rájön, hogy nem érdemeltem meg a jóindulatát.


  Harmadik fejezet

  EVIE


  Abusiness class utasai már beszálltak. A pultnál álló férfi leereszkedő mosollyal a váróterem túlsó oldala felé mutatott, én pedig sietve indultam tovább. Jó, jó, kissé elkalandoztam a vámmentes boltban, de mentségemre szóljon, hogy még mindig kába voltam a forróságtól, ami akkor öntött el, amikor rávetettem magam arra a szegény férfira. Örültem, hogy megtettem, még akkor is, ha ő rögtön menekülőre fogta. Tudtam, milyen az, amikor vadidegenek támadnak rád és durván bánnak veled, bár újdonsült ismerősöm valószínűleg azt hitte, őrült vagyok.


  Életemben először a légiutas-kísérő balra irányított.


  Rávillantottam egy ragyogó mosolyt, mert képtelen voltam megőrizni a komolyságomat. Ó, anya, most nézz le rám! A business class utasainak többsége már a helyén ült, miközben én boldogan szökdécselve haladtam végig a folyosón. Az elegáns kis fülkékben lévő ülések  amelyek inkább emlékeztettek könyvtári olvasófülkékre  nagyobbak voltak, mint bármi, amit repülőn valaha láttam, és a kialakításuk is egészen más volt, mint amihez szoktam. Összesen csak négy ülés volt egy sorban: egy-egy az ablakoknál, és kettő középen.


  Az én helyem a középső sorban volt.


  Bár a szomszédom lehajtott fejjel ült a helyén, az immár jól ismert tengerészkék baseballsapka alapján azonnal felismertem, és majdnem felnevettem  bár még mindig nem tértem magamhoz attól, milyen hirtelen távozott a váróból. Biztos voltam benne, hogy azt hiszi, követem vagy ilyesmi.


  Helló!  mondtam, miközben az ülésemhez mentem.  Foglalt ez a hely?


  Felemelte a fejét, és összeszűkült a szeme. Előbb rám, majd a mellette lévő üres ülésre pillantott. Röpke, meghatározhatatlan szikra villant a tekintetében, de gyorsan ki is aludt, és az arca ismét kifejezéstelen lett. Nyilvánvalóan kizökkentettem az egyensúlyából, amit nem bántam, mert ő is kizökkentett engem.


  Tulajdonképpen nem lehet foglalt, mert az enyém  tettem hozzá, reményeim szerint lehengerlő mosollyal.


  Néhány pillanatig többféle érzelem suhant át a férfi arcán, mintha nem tudta volna eldönteni, mit érezzen.


  Rendben  mondta végül, és rezignáltan mosolygott.


  Kicsi a világ, igaz?  kérdeztem, de ezzel mintha el is szállt volna addigi hűvös magabiztosságom.  Csak szeretném megjegyezni, hogy tényleg nem üldözlek. Nem cseréltem el a jegyemet, és nem folyamodtam más praktikához sem.


  Nem nevetett.


  Nem feltételeztem  mondta, és biztos voltam benne, hogy a köztünk korábban felizzó flörtös rezgéseknek végleg lőttek. És ennek ahhoz a névhez lehetett köze, amellyel az a haragos kis férfi nekirontott, de nem tudtam rájönni, miért. Sanderson. Ott motoszkált az agyamban, de semmihez sem tudtam kötni. Ismerős volt, de csak ködösen, és hiába erőlködtem, nem jutottam semmire. Ugyanakkor biztosra vettem, hogy hallottam már valahol.


  Figyelte, ahogy beoldalazom a helyemre. Vagyis nem kellett oldalaznom, mert rengeteg hely volt. Akkora lábtér, hogy egy cicacsapatot is elringathattam volna benne.


  Klassz  mormoltam, majd megpaskoltam a kartámaszt. Igyekeztem úgy tenni, mintha mindig businessen repülnék, miközben alig bírtam megállni, hogy bele ne kotorjak az izgalmasnak tűnő, ingyenes White Company neszesszerbe.


  Mielőtt a takarót és a párnát eligazgatva bekapcsolhattam volna az övemet, megjelent egy légiutas-kísérő narancslével, vízzel és pezsgővel teli tálcával.


  Köszönöm  mondtam fülig érő mosollyal, és elvettem egy pohár pezsgőt. Mellettem Mr. Sanderson  vagy akárki legyen is  a narancslevet választotta, és továbbra is lehajtott fejjel ült. A váróban történt kellemetlen incidens után megértettem, miért igyekszik láthatatlan maradni.


  *


  Úgy döntöttem, nem törődöm Mr. Sandersonnal, de egyébként is, minden menőségem kirepült az ablakon, amint próbálgatni kezdtem a kartámasz gombjait. Az ülés alja előrecsúszott a lábam alatt, a támla pedig hátradőlt, így kényelmesen elfekhettem. Némi élvezkedés után visszaállítottam az ülést egyenesbe, majd beletúrtam a kis neszesszerbe: egy szemmaszkot találtam benne, egypár zoknit, egy bambusz fogkefét minifogkrémmel,egy hidratáló arcszprét és egy apró parfümöt.


  Kivettem a merev étlapot az ülés előtti zsebből, és áttanulmányoztam. Rántotta füstölt lazaccal és angol muffinnal, friss gyümölcs és organikus görög joghurt, mellé pezsgő. Később délutáni tea uborkás, tojásos és sonkás szendvicsekkel, minimacaronok, csokoládés ekler, mille-feuille, végül gyümölcsös fánk tejszínhabbal és eperdzsemmel. Boldogan visszatettem az étlapot, és hátradőltem. Ezt bizony könnyen meg tudnám szokni.


  Bár jóval nagyobb tér volt, mint bárhol másutt a gépen, mégis tisztán éreztem a mellettem ülő férfi jelenlétét, minden mozdulatát. Még a drága, fás illatú kölnit is.


  Mivel úgy viselkedett, mintha sosem találkoztunk volna, próbáltam nem törődni vele. Inkább a körülöttem zajló élettel foglalkoztam. Figyeltem, ahogy a személyzet sorról sorra járva kiosztotta az italokat, és minden szemkontaktusnál mosolyogtam vagy biccentettem.


  Amint bezárultak a repülőgép ajtói, és mindenki elfoglalta a helyét, Mr. Szívtipró levette a sapkáját, én pedig a napszemüvegemet és a kalapomat, majd cinkos mosolyt küldtem felé.


  Szerinted ez biztonságos?  kérdeztem huncut suttogással, a tegezés mellett döntve, mert úgy éreztem, a rögtönzött álruhák és az előző kaland afféle titkos szövetséget teremtett köztünk.


  Óvatos pillantást vetett rám.


  Látom, beszélgetős típus vagy.


  Gyanakodva felé fordultam.


  Ezt meg hogy érted?


  Nos, repülőn kétféle ember mellé lehet kerülni: az egyik, aki boldogan végigcsacsogja az utat, a másik inkább nyugalomra vágyik.


  Ó!  feleltem.  Te inkább nyugalomra vágysz.


  A szája megrándult, mintha azt akarná mondani: legalábbis ebben reménykedtem.


  Rendben  mondtam, de nem hagytam, hogy az övé legyen az utolsó szó.  Vettem az üzenetet.  Eljátszottam, hogy beragasztom a számat, de közben rávillantottam egy derűs vigyort. Ezzel akartam érzékeltetni, hogy szerintem kissé seggfej módjára viselkedik.


  Visszafordult a telefonjához.


  Én annál nagyobb lelkesedéssel hallgattam a biztonsági ismertetőt, és tanulmányoztam a kártyát is, bár hallgatag utastársam mellett olyan naivnak éreztem magam, mint egy elsőbálozó. Felszállás után, amikor ő már elmerülten nézett egy filmet, úgy döntöttem, hogy én is kipróbálom a szórakoztató rendszert. Csakhogy a távirányítót még kihúzni sem tudtam a kis rekeszéből. Igyekeztem észrevétlen maradni, így pár percenként újra próbálkoztam, mint egy sarokba szorított egeret cukkoló macska, de hiába nyomtam, húztam, piszkáltam, nem mozdult.


  Ekkor mély sóhaj hallatszott bal felől, és Morcos kapitány levette a fejhallgatóját.


  Segíthetek?  kérdezte.


  Ó, igen, köszönöm. Nem vagyok hozzászokva ehhez… a modellhez.


  Tessék.


  Természetesen neki azonnal sikerült kipattintania.


  Az ujjai súrolták a kezemet, így majdnem elejtettem azt a hülye kütyüt. Kelletlen szomszédom gyors pillantást vetett rám, aztán előbb elkeskenyedett a szeme, majd a számra siklott a pillantása. Nagyon gyorsan történt mindez. Még az is felmerült bennem, hogy csak képzelődtem.


  Köszi. Nem tudom…  kezdtem, de elhalt a hangom, mert ő már vissza is tette a fejére a fülesét. Szögletes mozdulatai és a merevsége, az, ahogyan elhúzódott tőlem, azt sugallta, hogy a lehető legnagyobb távolságot akarja kialakítani köztünk.


  Mindez persze sértett, ugyanakkor szórakoztatott is, és bár próbáltam figyelmen kívül hagyni, ott motoszkált bennem, hogy mi baja lehet. Ide-oda csapongva igyekeztem eligazodni a szórakoztató rendszeren, mígnem legnagyobb örömömre és csodálkozásomra rátaláltam egy olyan csatornára, amelyen élőben közvetítettek egy focimeccset. Ráadásul az én csapatom játszott. Az Arsenal. Én mindig nekik drukkoltam, ahogy apa is, és apa halála után anya is átpártolt hozzájuk, igaz, nem a férficsapathoz, hanem a nőihez. Ráadásul a helyszínen, bármilyen nagy legyen is a stadion, sokkal olcsóbb volt megnézni egy női mérkőzést, mint egy férfit, így anyával többnyire a női csapat meccseire vettünk jegyet.


  Én is feltettem a fülhallgatómat, és átadtam magamat a kommentátor felvezetőjének.


  Miután elkezdődött a mérkőzés, feltűnt, hogy a szomszédom egyre gyakrabban pillant a képernyőm felé, bár lehet, hogy ennek én voltam az oka, ugyanis mindig felszisszentem, ha valaki jól célzott, és gólt ígérő lövést küldött a kapu felé. Kétségem sem volt afelől, hogy bosszantónak találja a viselkedésemet, de kit érdekelt? Ha van olyan, hogy aktív néző, nos, én mindig az voltam. Az a fajta, aki behúzza a nyakát, ha a képernyőn közelíteni kezd egy repülőgép a kamera felé.


  Amikor egy elpuskázott büntető után hangosan felnyögtem, a perifériás látásomban felsejlő arc elmosolyodott. Az a helyes kis gödröcske határozottan kísértett még egy darabig.


  A félidőnél ismét megjelent mellettünk az utaskísérő egy tálca itallal. Mindketten levettük a fülhallgatónkat, és leemeltünk egy-egy italt. Ő sört, én pedig egy pohár bort. És persze bekészleteztünk csipszből is.


  Egészségedre!  emeltem fel merő udvariasságból a poharamat, majd mohón belekortyoltam a nagyon finom francia borba.


  Szereted a futballt?  kérdezte, még mindig a képernyőmet nézve.


  Aha. Különösen a női változatát  magyaráztam.


  Tényleg?  Az arcán kíváncsiság váltotta fel a kezdeti zavart.  És miért?  Ivott egy korty sört, aztán visszahúzódott a helyére, ám színlelt közönye elárulta. Az volt az érzésem, hogy őszintén érdekli a válaszom.


  Először is  mutattam az ujjamon, máris belemelegedve a témába , mert a férfiak nagyon tudnak drámázni a pályán.  Másodszor  folytattam a kezemen a felsorolást , mert a férfiak még annál is jobban tudnak drámázni a pályán. Harmadszor, a nők egy kicsit lassabban játszanak, így a néző elgyönyörködhet a technikájukban. Nem szabálytalankodnak, nem esnek el, ha kell, ha nem, és közel sincs akkora egójuk, mint a férfi játékosoknak.  Elégedetten elvigyorodtam.  De szempont az is, hogy a női mérkőzésekre olcsóbbak a jegyek. Számos női Arsenal-meccset néztem végig az Emirates Stadionban.


  Értem  mondta az utastársam egy látványos grimasz kíséretében.


  És te? Te is szereted a focit?  kérdeztem, de szinte nyomban észbe kaptam.  Bocs, ez elég buta kérdés volt. Persze hogy szereted. Ugye amerikai vagy?


  Bólintott.


  Akkor biztosan nem európai focit játszol, hanem amerikait, így nem ismerheted az itteni szabályokat.


  A férfi szeme pajkosan megvillant.


  Mi is játszunk európai focit az Államokban. Még azt is tudom, hogy mi a les.


  Nahát!  feleltem megjátszott hitetlenkedéssel.  Ez lenyűgöző! A lakótársam, Esther még mindig nem érti, pedig már vagy ezerszer elmagyaráztam neki.


  Elkámpicsorodtam, mert eszembe jutott, hogy a lakótársaim, Esther és Jamie hetek óta nem beszélnek velem. Haragudtak rám, és ezért nem hibáztattam őket. Úgy tűnt, hogy már soha nem fogom visszanyerni a bizalmukat.


  Jól vagy?  kérdezte a szomszédom. Gondolom, észrevette, hogy bepárásodott a szemem. Még a merevsége is engedett, mintha oda akart volna hajolni hozzám, hogy megvigasztaljon.


  Igen. Persze  feleltem pislogva, mert közben kicsordult a könnyem.


  Egyébként… hová utazol?


  Meglepett a beszélgetésünkbe beállt váratlan fordulat. Addig teljesen egyértelmű volt számomra, hogy meg akarta tartani köztünk a három lépés távolságot.


  New Yorkba  feleltem nevetve.  Hát nem nyilvánvaló?  Mégis hova máshova menne a gépen ülő rengeteg ember?  Ott fogom tölteni a karácsonyt.  Ennél sokkal többet azonban nem akartam elárulni, mert már így is épp elég kioktatást kaptam az internetes trolljaimtól. Semmiképp sem akartam kitenni magam újabb sértéseknek.


  Rokonokkal?


  Megráztam a fejemet, és igyekeztem visszanyelni a torkomban formálódó gombócot. Nagyon szerettem volna, ha lát az anyám. Rengeteget álmodoztunk egy ilyen útról.


  Nem. Csak ehhez támadt kedvem. És te?


  Én hazamegyek. Mondjuk.


  Akkor most üzleti ügyben utazol, vagy kedvtelésből, mint én?


  Riadalom suhant át a karakteres arcon.


  Bocsánat. Szeretek kíváncsiskodni. Ez a szakmám.  Védekezőn felemeltem a kezemet.  Ha tudni akarod, újságíró vagyok.  Még most is belebizseregtem, ha hangosan kimondtam. Megdolgoztam azért, hogy így nevezhessem magam. Miután megszereztem a diplomámat, szinte minden gyakornoki helyet megpályáztam.


  A francba!  A férfi arcára kiült a rettenet.


  Mivel a Money Weeklynek dolgozom, nem figyelem a celebekről szóló pletykákat. Talán ezért nem tudom, ki vagy.  Azt nem kötöttem az orrára, hogy épp felfüggesztettek az állásomból.  Hacsak nem pucoltad ki a céged nyugdíjkasszáját, nem készülsz bankot venni, vagy nem töröd a fejed egy új befektetési alap létrehozásán, a titkaid biztonságban vannak nálam.


  Pénzügyi újságíró vagy?  kérdezte máris sokkal nyugodtabban. Óhatatlanul észrevettem a szája sarkában megbújó kis kunkort.


  Igen, azzal töltöm a napjaimat, hogy nyugdíjakról és bankolásról, kamatlábakról és gazdasági növekedésről és általában a fiskális politikáról írok érdekfeszítő cikkeket.


  A férfi felvonta a szemöldökét. Elégedetten állapítottam meg, hogy újra megnéz magának.


  Tudom. Mindez nem látszik rajtam.  Ami valószínűleg hosszú, megszelídíthetetlen hajamnak, finom vonásaimnak és karcsú termetemnek volt köszönhető. Nem számított, mi van rajtam, mivel próbálkoztam, sohasem tudtam elég összeszedettnek látszani. Ha kosztümöt viseltem, mire észbe kaptam, már ki is szabadult a szoknyám derekából a blúzom. Ha egy sállal akartam feldobni az öltözékemet, biztos, hogy az öt perc múlva már csálén lógott a nyakam körül. Hogy a harisnyanadrágnak nevezett ördögi találmányt ne is említsem. Ha nem ráncolódott össze a lábamon, akkor biztosan lefutott a szem.


  Kíváncsivá tettél. Miről ismerhetek fel egy pénzügyi újságírót?


  Soroljam? Dögös. Elegáns. Fekete vagy sötétkék kosztümöt visel. Gyilkos tűsarkút. És aktatáska van nála. Igen. Az aktatáska nagyon fontos. Régebben nekem is volt egy.  Megrándult az arcom.


  A férfi elnevette magát, és ettől nekem is mosolyognom kellett. Meglódult a pulzusom. Olyan más lett az arca a nevetéstől. Szikrázott tőle a szeme.


  És? Mi történt vele?


  Képtelen voltam megtalálni rajta a helyes fogást. Mindig a lábamnak ütődött. Esküszöm, úgy néztem ki, mint akit jól összerugdostak egy futballmeccsen. Örökké tele voltam kék foltokkal.


  Igaz… Az asztalba is beleütköztél, nem is egyszer.  Szemügyre vette a lábamat.  Talán megpróbálhatnál lassítani.


  Hasonlítasz az anyukámra. Ő is mindig azt kifogásolta, hogy túl sietősre veszem a dolgokat. Olyannyira, hogy közben elmulasztok egy csomó mindent. Kilenc hónaposan már jártam.


  Én is. Az anyám kifejezetten büszke erre. És a labdaérzékem is korán kialakult.


  Elképesztő  mondtam vidáman.  És sikerült továbbfejlesztened ezt a tehetségedet?


  Felvonta a szemöldökét, mire felnyögtem.


  Ó, istenem… Bocsánat! Ez nem volt valami okos kérdés.  Kétségbeesést színlelve csóváltam a fejemet.  Néha csak úgy kicsúsznak szavak a számon…


  A férfi válaszként elfintorodott, majd kirobbant belőle a nevetés.


  A kezembe temettem az arcomat.


  Nem tudom elhinni, hogy ilyesmit mondtam. Mit gondolhatsz most rólam?


  Azt, hogy idegesítő vagy… de aranyos is.  Mintha őt is meglepték volna a saját szavai.  Úgy értem…  Ezúttal ő volt az, aki elpirult. Mindez olyan váratlanul történt, és annyira imádni valóvá tette, hogy a megmentésére kellett sietnem.


  Hé! Nincs semmi bajom az aranyossal. Sőt. Direkt jól jön most az egómnak egy kis biztatás. A kelleténél többen tapostak rajta az utóbbi időben.


  Ezt én is ismerem  mondta a férfi együttérzéstől ellágyuló arccal.  Az enyémet szarrá verték.


  Sajnálom. Ha ez vigasztal, az enyémet is.


  Mindketten elhallgattunk; félő volt, hogy belesüppedünk az önsajnálatba.


  De  folytattam vidám hangon  most nem kell ezzel foglalkoznunk. Bármi történt is velünk, harmincezer lábnyira vagyunk tőle. Miért ne élvezhetnénk hát az utazást?


  Tudod, mit? Tegyük azt. Egyébként is kopog a szemem az éhségtől. Pár órával ezelőtt arra kértem valakit, hogy hozzon nekem egy zacskó csipszet. Tudod, hogy egy szem krumplinál is kevesebb van egy csomagban?


  Ezt a disznóságot! Még jó, hogy ingyen adták. Többet is hozathattál volna magadnak. De van a táskámban egy felesleges KitKat. Ha kéred, megkaphatod.


  Bár a szeme köré ismét ráncot vont az a mosolygós nevetés, megrázta a fejét.


  Nem. Edd csak meg nyugodtan. Persze nagyon kedves vagy… Amit a váróban tettél, nos… az minden várakozást felülmúlt. Tényleg. Nem is lehetnék hálásabb. Bár tagadhatatlanul meglepett, amikor…  Elhallgatott, és lepillantott az ölére.


  Bevallom, engem is  feleltem.  De… nagyon úgy tűnt, hogy segítségre van szükséged.  Együttérzésem jeléül rámosolyogtam.  Nagyon is meg tudtam…  Elhallgattam. Egyáltalán nem voltam biztos benne, hogy meg akarom osztani a velem történteket. Most hálás volt azért, amit érte tettem. Ha megtudná, hogy én milyen kalamajkába keveredtem, lehet, hogy nem így érezne.


  Bármi állt is a hátterében, nem semmi volt az alakításod.


  Ugye?  feleltem vidáman mosolyogva, mire ő is elnevette magát.


  Úgy éreztem, megdicsérhetem magam. Gyakorlatilag diadalmámorban úsztam, hogy ilyen sokszor meg tudtam nevettetni Morcos kapitányt.

